Kamaldeen Sulemana
Kamaldeen Sulemana (født d. 15. februar 2002), ofte kendt som bare Kamaldeen, er en ghanesisk professionel fodboldspiller, som spiller for Ligue 1-klubben Stade Rennais og Ghanas landshold.

Klubkarriere

FC Nordsjælland 
Kamaldeen kom igennem Right to Dream-akademiet, før han i januar 2020 rykkede til FC Nordsjælland, som er en af akademiets samarbejdsklubber. Han gjorde sin Superliga debut den 22. februar.

Kamaldeen overtog i august 2020 nummer 10 efter Mohammed Kudus havde rykket til Ajax. Han havde i 2020-21 sæsonen stor succes i ligaen, og han blev inkluderet på UEFAs liste over 50 unge spillere man burde holde øje med i 2021.

Stade Rennais 
Kamaldeen skiftede i juli 2021 til Stade Rennais. Med en pris på 150 millioner kroner, slog FCN rekorden for det dyreste spillersalg i danmarkshistorien.

Landsholdskarriere 
Kamaldeen fik sin landsholdsdebut med Ghana den 9. oktober 2020. Han var del af Ghanas trupper til Africa Cup of Nations 2021 og VM i 2022.

Kilder

Eksterne henvisninger 

Fodboldspillere fra Ghana
Fodboldlandsholdsspillere fra Ghana
Fodboldspillere fra Right to Dream Academy
Fodboldspillere fra FC Nordsjælland
Fodboldspillere fra Stade Rennais FC
Deltagere ved Africa Cup of Nations 2021
Deltagere ved verdensmesterskabet i fodbold 2022